SÜRGŐSSÉGI INDÍTVÁNY

**a Jogi és Társadalmi Kapcsolatok Bizottsága 2018. február 13-i ülésére**

**Javaslat a Javaslat a Szombathelyi Távhőszolgáltató Kft. pályázatával összefüggő döntés meghozatalára**

Tájékoztatom a Tisztelt Bizottságot, hogy a Közgyűlés a 231/2017. (IX.14.) Kgy. sz. határozatában a Szombathelyi Távhőszolgáltató Kft. taggyűlése számára elfogadásra javasolta a Szombathelyi Távhőszolgáltató Kft. által a KEHOP-5.3.1 pályázat „A Szombathelyi Távhőszolgáltató Kft-nél hőkörzetek összekapcsolása, hőtávvezeték rekonstrukció és új fogyasztók rendszerbe kapcsolása” megnevezésű pályázatokhoz kapcsolódó támogatási kérelmek előkészítésére és benyújtására vonatkozó konzorciumi együttműködési megállapodást, továbbá az ügyvezető igazgató felhatalmazását a megállapodás aláírására.

A pályázat benyújtásra került és a 2018. 02. 06. napján kelt támogatói döntés alapján a Környezeti és Energiahatékonysági Operatív Programokért Felelős Helyettes Államtitkárság vezetője 787 245 500 Ft összegű támogatásra érdemesnek ítélte.

A társaság ügyvezetője arról tájékoztatott, hogy a Támogatási Szerződés megkötésének feltétele a Szombathelyi Távhőszolgáltató Kft. és az NFP Nemzeti Fejlesztési Programiroda Nonprofit Kft. közötti – a pályázat megvalósítására vonatkozó - konzorciumi együttműködési megállapodás benyújtása, és ez alapján a támogatási szerződés aláírása. A konzorciumi együttműködési megállapodás rögzíti a konzorciumban részt vevő konzorciumi tag és a konzorciumvezető feladatait, jogait és kötelezettségeit. Az előterjesztéshez csatolt konzorciumi együttműködési megállapodás a KEHOP 5.3.1. pályázati kiírás része. A szerződés aláírásához szükséges a társaság tulajdonosainak felhatalmazása.

A fentiekre tekintettel javaslom, a Bizottság támogassa, hogy a Közgyűlés a társaság taggyűlése számára javasolja elfogadásra a Szombathelyi Távhőszolgáltató Kft. által a KEHOP-5.3.1 pályázat „A Szombathelyi Távhőszolgáltató Kft-nél hőkörzetek összekapcsolása, hőtávvezeték rekonstrukció és új fogyasztók rendszerbe kapcsolása” megnevezésű pályázathoz kapcsolódó konzorciumi együttműködési megállapodás megkötését, továbbá az ügyvezető igazgató felhatalmazását a Szombathelyi Távhőszolgáltató Kft. képviseletében a szerződés aláírására.

Indítványozom továbbá, hogy a Bizottság azzal a javaslattal éljen, amely szerint az ügyvezető kapjon felhatalmazást az 1. pontban megjelölt pályázat megvalósításához szükséges további dokumentumokat aláírására, amennyiben azok további kötelezettségvállalással nem járnak.

A társaság felügyelőbizottsága a szerződést a taggyűlés számára elfogadásra javasolta.

Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) önkormányzati rendelet 14 § (1) bekezdése alapján terjesztem a sürgősségi indítványt a Tisztelt Bizottság elé, a sürgősség indoka, hogy a konzorciumi megállapodás, valamint a támogatási szerződés aláírására rendelkezésre álló határidő az értesítés kézhezvételétől számított 15 nap.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjenek.

**Szombathely, 2018. február 12.**

**/: Dr. Puskás Tivadar :/**

**Határozati javaslat**

**…./2018. (II. 13.) JTKB. sz. határozat**

1. A Jogi és Társadalmi Kapcsolatok Bizottsága támogatja, hogy a Közgyűlés a társaság taggyűlése számára javasolja elfogadásra a Szombathelyi Távhőszolgáltató Kft. által a KEHOP-5.3.1 pályázat „A Szombathelyi Távhőszolgáltató Kft-nél hőkörzetek összekapcsolása, hőtávvezeték rekonstrukció és új fogyasztók rendszerbe kapcsolása” megnevezésű pályázat megvalósításához kapcsolódó konzorciumi együttműködési megállapodás megkötését, továbbá az ügyvezető igazgató felhatalmazását a Szombathelyi Távhőszolgáltató Kft. képviseletében a szerződés aláírására.

2. A Bizottság javasolja, hogy az ügyvezető kapjon felhatalmazást arra vonatkozóan, hogy az 1. pontban megjelölt pályázat megvalósításához szükséges további dokumentumokat aláírja, amennyiben azok további kötelezettségvállalással nem járnak.

**Felelős:** dr. Takátsné dr. Tenki Mária, a Jogi és Társadalmi Kapcsolatok Bizottsága elnöke

(végrehajtásért: Lakézi Gábor, a Városüzemeltetési Osztály vezetője,

Kovács Márta, a Szombathelyi Távhőszolgáltató Kft. ügyvezetője,

Dr. Németh Gábor, a SZOVA Zrt. vezérigazgatója)

**Határidő**: azonnal